Capiella de Nuestra Sinyora d'Altötting

A capiella de Nuestra Sinyora d'Altötting u, literalment, capilla de Gracia (en alemán Gnadenkapelle) ye una capiella adedicada a ista advocación que ye patrona d'Alemanya, conmemorada por a Ilesia catolica o 15 d'agosto. Ye un santuario mariano situau en a ciudat d'Altötting, Baviera, prencipal destín de pelegrinache catolico d'iste país y un d'os mas importants d'Europa. Historia A capilla octogonal que cobeixa a imachen d'a Virgen data alto u baixo de l'anyo 660, estando o santuario mariano mas antigo d'Alemanya. Seguntes a tradición, en 1489 a «Virchen Negra», talla que data d'o sieglo IX, intercedió resucitando a un nino de tres anyos que s'heba afogau, a qui su mai heba portiau dica o suyo altar pa rogar por él. De gran devoción, en o costau ueste d'a capilla de planta octogonal se troba una urna d'archent en a que s'alzan 28 corazons de miembros d'a casa de Wittelsbach, casa reyal de Bavera, entre éls os de: Isabel de Lorena (1574-1635), electora de Bavera 1623-1635. Maximiliano I (1573-1651), elector de Bavera 1623-1651. Francisco Guillén de Wartenberg (1593-1661), bispe de Ratisbona. Alberto Sechismundo de Bavera (1623-1685), bispe de Ratisbona. Chusé Climent de Bavera (1671-1723), arcebispe de Colonia. Carlos VII (1697-1745), emperador d'Alemanya 1742-1745. María Amelia d'Austria (1701-1756), emperadriz 1742-1745. Maximiliano Henrique de Bavera (1621-1688), elector de Colonia. Climent Augusto de Bavera (1700-1761), arcebispe de Colonia. Chuan Teodoro de Bavera (1703-1763), bispe de Lidje. Climent de Francisco de Paula de Bavera (1722-1770). Maximiliano III (1727-1777), elector de Bavera 1745-1777. María Ana de Saxonia (1728-1797), princesa y electora de Bavera 1747-1777. Carlos Teodoro (1724-1799), elector de Bavera 1777-1799. Maximiliano I (1756-1825), rei de Bavera 1806-1825. Otón I (1815-1867), rei de Grecia, 1832-1863. Loís I (1786-1868), rei de Bavera 1825-1848. Maximiliano II (1811-1864), rei de Bavera 1848-1864. María de Prusia (1825-1889), reina de Bavera 1848-1864. Loís II (1845-1886), rei de Bavera 1864-1886. Loís III (1845-1921), rei de Bavera 1913-1918. María Tresa d'Austria-Este (1849-1919), reina de Bavera 1913-1918. Antona de Luxemburgo (1899-1954), princesa de Bavera. Vinclos externos Se veigan as imáchens de Commons sobre a capiella de Nuestra Sinyora d'Altötting. (en) Ficha en gcatholic.org